Pielikums Nr. 4

**TIESĪBU ATSAVINĀŠANAS/PĀRDOŠANAS LĪGUMS Nr. ...**

Rīga, Latvija 2022. gada

Latvijas Universitātes Cietvielu fizikas institūts, zinātniskās institūcijas reģistrācijas apliecība Nr. 381016, juridiskā adrese: Ķengaraga iela 8, Rīga, LV – 1063, tās direktora Andra Anspoka personā (turpmāk - *Tiesību īpašnieks*), no vienas puses, un

Fiziskas vai juridiskas personas rekvizīti (turpmāk - *Tiesību pārņēmējs*), tās valdes locekļa ... personā, kas rīkojas uz statūtu pamata, no otras puses, turpmāk arī kopā saukti - *Puses*,

1. vadoties no Latvijas Republikas normatīvajiem aktiem un ņemot vērā to, ka Tiesību īpašniekam pieder īpašumtiesības, kā arī autortiesību mantiskās tiesības, uz šā Līguma 1.1. punktā minēto tehnoloģiju kā slepenu informāciju Komercnoslēpuma aizsardzības likuma izpratnē,
2. un ņemot vērā Tiesību īpašnieka rīkotās intelektuālā īpašuma izsoles rezultātus, Tiesību pārņēmēja izsolē piedāvāto cenu,

noslēdza šo Līgumu par sekojošo:

1. Līguma priekšmets
   1. Tiesību īpašnieks apņemas nodot un Tiesību pārņēmējs pieņemt īpašumtiesības, kā arī autortiesību mantiskās tiesības uz tehnoloģiju “A MICROFLUIDIC DEVICE FOR SIMULATING ORGAN FUNCTIONS” (turpmāk – *Tehnoloģija*) un uz patentu pēc Eiropas patenta pieteikuma Nr.21215336.5 reģistrēšanas (turpmāk - *Patents*).
   2. Puses līdz 2023. gada \_. \_\_\_\_\_\_\_\_\_\_\_\_\_\_\_ var atsevišķi vienoties par intelektuālā īpašuma aizsardzības nostiprināšanu citās jurisdikcijās. Šādā gadījumā Tiesību īpašnieks organizē patentu pieteikumu iesniegšanu un reģistrēšanu, un Tiesību pārņēmējs kompensē Tiesību īpašnieka izdevumus.
   3. Lietošanas tiesības uz Tehnoloģiju pāriet Tiesību pārņēmējam no šā Līguma parakstīšanas dienas un šā Līguma 4.2.1. punktā noteiktā maksājuma saņemšanas Tiesību īpašnieka norādītajā bankas kontā.
   4. Īpašumtiesības uz Patentu pāriet Tiesību pārņēmējam 1 (viena) mēneša laikā no Patenta reģistrēšanas un pēc 4.2.2. punktā norādītās maksas saņemšanas Tiesību īpašnieka norādītajā bankas kontā.
   5. Tiesību pārņēmējs, ievērojot Līguma noteikumus, piekrīt samaksāt \_\_\_\_\_ EUR (\_\_\_\_\_\_\_eiro) par Tehnoloģiju un Patentu.
   6. Licenciāts apņemas, ka ne viņš pats, ne viņa pilnvarots pārstāvis neapstrīdēs šā Līguma pamatā esošās patenttiesības un autortiesības.
2. Apliecinājumi

2.1. Tiesību īpašnieks apliecina, ka viņam ir tiesības noslēgt šo Līgumu uz tajā minētajiem noteikumiem, uzņemties tajā noteiktās saistības, kā arī to, ka nododamās izņēmuma tiesības nav apgrūtinātas ar citām saistībām attiecībās ar trešajām personām, nav aizliegtas, nav tiesisku strīdu priekšmets.

2.2. Tiesību īpašnieks arī apliecina, ka Tehnoloģija ir patentēšanas procesā un pēc Patenta reģistrēšanas Tiesību pārņēmējs varēs bez šķēršļiem izmantot savas tiesības saskaņā ar šā Līguma noteikumiem.

2.3. Puses apliecina, ka tam nav tiesībspējas vai rīcībspējas ierobežojumu vai citu juridisku šķēršļu līguma slēgšanai.

2.4. Tiesību pārņēmējs apliecina, ka apzinās risku, ka Patenta reģistrēšana var tikt atteikta un šādā gadījumā Tiesību pārņēmējam nav tiesības prasīt Tiesību īpašniekam atgriezt veiktos maksājumus.

1. Pušu tiesības, pienākumi un atbildība

3.1. Visas šajā Līgumā minētās Tiesību īpašnieka īpašumtiesības uz Patentu tiks pilnā apmērā nodotas Tiesību pārņēmējam ne vēlāk kā 1 (viena) mēneša laikā pēc Patenta reģistrēšanas, pretī no Tiesību pārņēmēja saņemot ekskluzīvu licenci izmantot Patentu pētniecībai.

3.2. Noslēdzot šo Līgumu, Tiesību pārņēmējam ir zināmas Tehnoloģijas lietošanas iespējas un Patenta potenciāls. Tiesību pārņēmējam, parakstot šo Līgumu, nav šajā sakarā nekādu pretenziju pret Tiesību īpašnieku.

3.3. Pusei, kura ir negodprātīga un nepilda Līgumā noteiktos pienākumus, jāatbild par otrai Pusei nodarītajiem zaudējumiem.

3.4. Ja Patenta reģistrācija tiek atteikta, Tiesību pārņēmējs nav tiesīgs izvirzīt pretenzijas Tiesību īpašniekam un atprasīt Līguma 4.2.1 un 4.2.2. punktā noteiktos maksājumus.

3.5. Ja Patents tiek reģistrēts Tiesību pārņēmējam ir jānodrošina Patenta uzturēšana līdz Līguma darbības beigām jeb pilnīgai saistību izpildei, sedzot patstāvīgi nepieciešamos Patenta uzturēšanas izdevumus un iesniedzot Tiesību īpašniekam apliecinošus dokumentus par Patenta pagarināšanu ne vēlāk kā 3 (trīs) mēnešus pirms Patenta termiņa.

* + 1. 3.5.1. Gadījumā, ja Tiesību pārņēmējs Patenta uzturēšanas apliecinošu dokumentu pirms Patenta termiņa nav iesniedzis Tiesību īpašnieks ir tiesīgs pieprasīt vienpusēju Līguma izbeigšanu un īpašumtiesību nodošanas atsaukšanu, veicot nepieciešamās Patenta uzturēšanas darbības
    2. 3.6. Tiesību pārņēmējs nav tiesīgs pārdot tālāk trešajām personām īpašumtiesības uz Patentu bez Tiesību īpašnieka piekrišanas un pirms Līguma 4.1. punktā noteiktās cenas samaksas.
    3. 3.7. Jebkurš mantisko īpašumtiesību pārejas fakts tiek noformēts ar Pušu parakstītu pieņemšanas un nodošanas aktu.

1. Pirkuma maksa un norēķinu kārtība
   1. Puses vienojas, par Tehnoloģijas un Patenta tiesību nodošanu cenu \_\_\_\_\_ EUR (summa vārdiem, 00 centi), (turpmāk – *Līgumcena*) neskaitot pievienotās vērtības nodokli (turpmāk – *PVN*).
   2. Tiesību pārņēmējs maksā Tiesību īpašniekam Līgumcenu sekojošā kārtībā un termiņos:
      1. 4.2.1. Vienreizēju sākotnēju maksājumu par Tehnoloģijas lietošanas tiesību iegūšanu 1000 EUR (viens tūkstotis eiro) bez PVN, ko Tiesību pārņēmējs veic 10 (desmit) dienu laikā no Līguma stāšanās noslēgšanas saskaņā Tiesību īpašnieka sagatavotu rēķinu;
      2. 4.2.2. Ikgadējus fiksētus maksājumus par Tehnoloģijas uzturēšanu 1000 EUR (viens tūkstotis eiro) bez PVN par katru gadu līdz Patenta reģistrēšanai, ko Tiesību pārņēmējs veic 10 (desmit) dienu laikā saskaņā ar Tiesību īpašnieka sagatavotu rēķinu;
      3. 4.2.3. Procentmaksājumus (*royalty*) 5% (piecu procentu) apmērā gadā no Tiesību pārņēmēja realizētās produkcijas gada apgrozījuma par katru gadu no Patenta reģistrēšanas brīža līdz līguma termiņa beigām. Procentmaksājumus Tiesību pārņēmējs veic 1 (viena) mēneša laikā no Līguma 4.3. punktā noteiktā auditētā finanšu pārskata iesniegšanas dienas un saskaņā ar Tiesību īpašnieka sagatavotu rēķinu.
      4. 4.2.4. Visi Līgumā paredzētie maksājumi tiek aplikti ar pievienotās vērtības nodokli. Pievienotās vērtības nodokli Tiesību pārņēmējs maksā normatīvajos aktos noteiktajā kārtībā un apmērā saskaņā ar Tiesību īpašnieka sagatavotajos rēķinos aprēķināto.
   3. Tiesību pārņēmējam ir pienākums līdz katra kalendārā gada 1. septembrim Līguma darbības laikā līdz pilnai Līgumcenas summas sasniegšanai, iesniegt Tiesību īpašniekam auditētu finanšu pārskatu, kurā norāda iepriekšējā kalendārajā gadā gūtos ieņēmumus, kas saistīti ar Produkciju.
   4. Atbilstoši Līguma 4.2.3.punktā noteiktajam, Tiesību pārņēmējam 4 (četru) gadu laikā no Patenta reģistrēšanas ir jābūt nomaksātiem Procentmaksājumiem Tiesību īpašniekam par summu ne mazāku kā 100’000 EUR (viens simts tūkstoši eiro). Ja Procentmaksājumu summa nesasniedz minēto apjomu, Tiesību īpašnieks ir tiesīgs Tiesību pārņēmējam pieprasīt atgriezt īpašuma tiesības uz Patentu vai vienoties par precīzu Līgumsummas samaksas grafiku vai citu maksājuma kārtību.

4.5. Ja Tiesību pārņēmējs neievēro Līguma nosacījumus: Līguma 4.2, 4.3 un 4.4.punktos noteiktās maksājumu saistības un Līguma 3.4. punktā noteikto Patenta uzturēšanas saistību, Tiesību īpašnieks ir tiesīgs piemērot līgumsodu 0,1 % (viena procenta desmitdaļas) apmērā no Līgumsummas par katru nokavēto saistību izpildes dienu, izrakstot līgumsoda rēķinu Tiesību pārņēmējam.

4.6. Ja Tiesību pārņēmējs neievēro Līguma 3.5.punkta nosacījumu, līgumsods par pārkāpumu ir 10% (desmit procenti) no Līgumsummas. Šāda pārkāpuma gadījumā Tiesību pārņēmējam nekavējoties jāveic pilnas Līgumsummas un līgumsoda apmaksa. Gadījumā, ja Tiesību pārņēmējs kavē minētās saistības izpildi, Tiesību īpašnieks ir tiesīgs piemērot papildus saistību izpildes kavējuma līgumsodu: 1 % (viena procenta) apmērā no Līgumsummas par katru nokavēto saistību izpildes dienu.

4.7. Tiesību pārņēmējs ir tiesīgs izmanto atteikšanās tiesības (*patent drop)* visā Līguma darbības laikā, bet šādā gadījumā veikto maksājumu summai ir jāsasniedz vismaz 383'659 EUR (trīs simts astoņdesmit trīs tūkstoši seši simti piecdesmit deviņi eiro) bez PVN. Tiesību pārņēmējs šādā gadījumā rakstiski informē Tiesību īpašnieku. Ja maksājuma summa nesasniedz šajā punktā noteikto minimālo summu, Tiesību īpašnieks ir tiesīgs pieprasīt saistības izpildi, piemērojot saistību izpildes kavējuma līgumsodu: 1 % (viena procenta) apmērā no nesamaksātās summas par katru nokavēto saistību izpildes dienu.

4.8. Ja Tiesību pārņēmējs 2 (divu) gadu laikā no Patenta reģistrēšanas nesāk veikt Līguma 4.2.3. punktā noteiktos maksājumus, tad Līgums zaudē spēku un īpašumtiesības uz Patentu jāatgriež Tiesību īpašniekam. Tiesību īpašnieks šādā gadījumā ir tiesīgs pieprasīt Tiesību pārņēmējam kompensēt visus zaudējumus, kas saistīti ar Tehnoloģijas izstrādi, vērtējumu un Patenta pieteikumu.

* 1. Līgumsoda samaksa kavējuma gadījumā neatbrīvo Puses no saistību pilnīgas izpildes.

1. **Līguma darbības termiņš** 
   1. Līgums ir noslēgts uz 15 (piecpadsmit) gadiem un stājas spēkā no brīža, kad tas ir abpusēji parakstīts, un Līgums ir spēkā līdz Pušu saistību izpildei.
   2. Puses ir tiesīgas izbeigt Līgumu pirms termiņa saskaņā ar rakstisku Pušu vienošanos un atbilstoši Līguma nosacījumiem.
   3. Ja viena Puse pārkāpj kādu no Līguma noteikumiem un šāds pārkāpums nav novērsts 30 (trīsdesmit) darba dienu laikā no otras Puses rakstiska paziņojuma saņemšanas, otra Puse var vienpusēji izbeigt līgumu. Otrajai pusei ir jāpaziņo pārkāpušajai pusei, kad Līgums tiek izbeigts. Paziņojumu par Līguma izbeigšanas datumu otra Puse nosūta Līguma pārkāpušajai pusei ne vēlāk kā 30 (trīsdesmit) dienas pirms Līguma izbeigšanas dienas.
   4. Ja Līguma pārkāpusī Puse tomēr izpilda Līguma noteikumus un novērš attiecīgo Līguma pārkāpumu pirms dienas, kad atbilstoši paziņojumam par Līguma izbeigšanu Līgums tiek izbeigts, tad paziņojums par Līguma izbeigšanu uzskatāms par atsauktu un Līgums paliek spēkā.
   5. Izbeidzot Līgumu pirms termiņa, Tiesību pārņēmējs:
      1. Izmaksā Tiesību īpašniekam visus nesamaksātos maksājumus, kas viņam pienākas saskaņā Līgumu;
      2. Nekavējoties pārtrauc intelektuālā īpašuma: Tehnoloģijas un Patenta jebkādu izmantošanu;
      3. Atgriež Patentu Tiesību īpašniekam.
2. Nepārvarama vara un strīdu atrisināšana

6.1. Puses neuzņemas atbildību par pilnīgu vai daļēju Pušu Līgumā noteikto pienākumu veikšanas neiespējamību, ja tā radusies nepārvaramas varas vai ārkārtēja rakstura apstākļu rezultātā, tādu kā ugunsgrēks, dabas stihijas, valsts iestāžu aizliedzoši akti, kā arī jebkuri citi ārkārtēja rakstura apstākļi, kuru darbība sākusies pēc Līguma noslēgšanas un kurus Puses nevarēja iepriekš ne paredzēt, ne novērst saprātīgiem līdzekļiem. Pušu pienākumu veikšanas termiņš tiek atlikts samērīgi ar šādu apstākļu darbības ilgumu. Ja šo apstākļu darbība turpinās vairāk nekā 3 (trīs) mēnešus, tad katra no Pusēm ir tiesīga atteikties no turpmākas Līgumā noteikto pienākumu pildīšanas, un šajā gadījumā neviena no Pusēm nav tiesīga prasīt no otras zaudējumus, kas saistīti ar Līguma pārtraukšanu.

6.2. Pusei, kuras saistību izpildi apgrūtina nepārvaramas varas apstākļi, par šādu apstākļu iestāšanos un izbeigšanos rakstiski jāpaziņo otrai Pusei 5 (piecu) kalendāro dienu laikā un jāpieliek visas pūles, lai mazinātu nepārvaramas varas kaitīgās sekas. Šādu apstākļu rašanās un ilgšanas lietiskie pierādījumi ir izziņas, kuras izsniedz attiecīga valsts institūcija.

6.3. Par Līguma nosacījumu daļēju vai pilnīgu neizpildīšanu, Puses uzņemas atbildību saskaņā ar Līguma, Civillikuma un citu normatīvo aktu noteikumiem.

6.4. Strīdi, kas rodas starp Pusēm Līguma darbības laikā, tiek risināti pārrunu ceļā. Gadījumā, ja pārrunu gaitā 30 (trīsdesmit) kalendāro dienu laikā vienošanās netiek panākta, strīdi ir nododami izskatīšanai Latvijas Republikas vispārējās jurisdikcijas tiesā saskaņā ar Latvijas Republikā spēkā esošajiem normatīvajiem aktiem.

6.5. Puses risina visus strīdus un domstarpības, kas rodas sakarā šā Līguma izpildi, saskaņā ar Latvijas Republikā spēkā esošajiem normatīvajiem aktiem.

6.6. Visus strīdus un domstarpības, kas rodas šā Līguma sakarā, Puses risina pārrunu ceļā. Ja Puses 30 (trīsdesmit) darbadienu laikā nepanāk vienošanos strīdīgajos jautājumos pārrunu ceļā, strīds jānodod izskatīšanai Latvijas Republikas tiesu iestādēs.

6.7. Puses ir viena otrai atbildīgas par savu līgumsaistību neizpildi vai nepienācīgu izpildi, un tām ir savstarpēji jāatlīdzina visi ar to saistītie zaudējumi, izņemot gadījumus, kas tieši paredzēti šajā Līgumā.

1. Nobeiguma noteikumi
   1. Intelektuālā īpašuma apgūšanas laikā pēc Tiesību pārņēmējs lūguma Tiesību īpašnieks var sniegt praktisku palīdzību un papildu nepieciešamo zinātniski tehnisko informāciju, lai Tiesību pārņēmējs varētu intelektuālo īpašumu ieviest. Tiesību īpašnieka praktiskā palīdzība un nepieciešamā zinātniski tehniskā informācija tiek nodrošināta par papildu samaksu, Pusēm rakstveidā atsevišķi vienojoties.
   2. Jautājumi, kas nav atspoguļoti Līgumā, tiek izskatīti atbilstoši spēkā esošajiem Latvijas Republikas normatīvajiem aktiem.
   3. Gadījumā, ka spēku zaudē kāds no Līguma punktiem, tas neietekmē pārējo Līguma punktu spēkā esamību.
   4. Ja šā Līguma pamatā esošais Patenta pieteikums tiek atzīts par spēkā neesošu pēc trešās personas pieprasījuma, jebkurā gadījumā Tiesību pārņēmējs nav tiesību pieprasīt atmaksāt samaksātos maksājumus. Šādā gadījumā Līgums tiek izbeigts.
   5. Līgums ietver Pušu pilnīgu vienošanos, Puses ir to izlasījušas, piekrīt visiem tā punktiem un apstiprina, to parakstot.
   6. Visi Līguma papildinājumi, labojumi un grozījumi iegūst juridisku spēku, ja tie sastādīti rakstveidā un ir abu pušu parakstīti, kļūstot par neatņemamu Līguma sastāvdaļu.
   7. Jebkura rakstiska informācija Līguma sakarā (tai skaitā elektroniskā veidā sūtīta) ir saistoša abām Pusēm, un nepieciešamības gadījumā var kalpot par pierādījumiem, ja Puse, kura nosūtījusi informāciju un saņēmusi apstiprinājumu no otras Puses par informācijas saņemšanu.
   8. Pušu atbildīgie pārstāvji Līguma darbības laikā: Tiesību īpašnieka pārstāvis \_\_\_\_\_\_\_, e-pasts:\_\_\_\_\_, Tiesību pārņēmēja pārstāvis \_\_\_\_\_, e-pasts: \_\_\_\_. Izmaiņu gadījumā obligāti informējama otra Puse par pārstāvja maiņu.
   9. Puses apņemas neizpaust trešajām personām informāciju, kas tām kļuvusi zināma šā Līguma darbības laikā, izpildot Līgumā paredzētās saistības.
   10. Visos citos jautājumos, kas nav paredzēti šā Līguma noteikumos, Puses vadās no spēkā esošajiem Latvijas Republikas normatīvajiem aktiem. Šī Līguma noteikumi ir piemērojami un iztulkojumi saskaņā ar Latvijas Republikas normatīvajiem aktiem.
   11. Šis Līgums ir sastādīts latviešu valodā uz \_\_ (\_\_\_\_) lapām. Puses Līgumu paraksta ar drošu elektronisko parakstu, kurš satur laika zīmogu. Līguma parakstīšanas datums ir beidzamā pievienotā drošā elektroniskā paraksta un tā laika zīmoga datums.

**8. Pušu rekvizīti un paraksti**

|  |  |
| --- | --- |
| Tiesību īpašnieks**:** | Tiesību pārņēmējs**:** |
| **Latvijas Universitātes Cietvielu fizikas institūts**  Juridiskā adrese: Ķengaraga iela 8,  Rīga, LV-1063  NM reģ.Nr. LV90002124925  Norēķinu konts: LV41TREL970021903800B  Banka: Valsts Kase  Bankas kods: TRELLV2X  Direktors Andris Anspoks |  |